Янтай, цоож. Бүтээлч нь тодорхойгүй. Бүтээсэн он нь ХХ зууны эхэн. Хэмжээ нь  урт 8,9 см, өргөн 5,6 см, жин 190 гр, цоож Урт 1,9 см, өргөн 1,7 см, 14 гр жинтэй. Материал нь төмөрөөс бүрдэнэ. Улаанбаатар хотын музейн сан хөмрөгт хадгалагдаж буй уг янтай, цоож нь ХХ зууны эхэн үеийн Хүрээний уран дархчуудын урласан сор бүтээлийн нэг юм. Янтайн дээд хэсгийг арван хоёр жилийн амьтанаар хүрээлж, түүний дотор талд дөрвөн хүчтэн, эвтэй дөрвөн амьтныг сийлж шармалдан, савны хоёр хажуу талыг цэцгэн хээ угалзаар чимэглэн өнгө зохилдлого, хийц загварыг нарийн гаргаж өгчээ. Цоожны нүүрэн хэсэгт товойлгон гаргаж шармалдсан арслангийн дүрстэй. Янтай нь бичиг, номын хүмүүсийн хэрэглэдэг хүмүүсийн бэх хийх зориулалт бүхий сав юм. Харин энэхүү цоож нь монголын музейнүүдэд хадгалагдаж байгаа хамгийн жижиг цоож юм.